ఓట్లు వేయలేదని వెలి..? - fifteen families excluded from village - EENADU
దస్తురాబాద్‌(కడెం), న్యూస్‌టుడే : పంచాయతీ ఎన్నికల్లో కులసంఘం సూచించిన సర్పంచి అభ్యర్థికి గ్రామంలోని 15 కుటుంబాల వారు సహకరించలేదని కులబహిష్కరణ చేసిన ఘటన ఆదిలాబాద్‌ జిల్లా దస్తురాబాద్‌ మండలం గొడిసిర్యాలో చోటుచేసుకుంది. ఒక కులానికి చెందిన అభ్యర్థి సర్పంచిగా పోటీ చేయగా ఆ కులానికి చెందిన సంఘం నాయకులు సమావేశమై సంఘం సూచించిన అభ్యర్థికే ఓట్లువేయాలని తీర్మానించారు. అయితే కొందరు ఇతరులకు మద్దతుగా ఎన్నికల్లో పనిచేశారని కుల సంఘం పెద్దలు ఊర్లోని 15 కుటుంబాలను వెలివేశారు. చిట్టీ పాట నిర్వహణ సమయంలో కూడా ఈ కుటుంబాల వారికి చెందిన సొమ్మును వారికి పంపించి ఇక మీ దారి మీదే అంటూ వ్యవహరించారని తెలిసింది. కులసంఘం సమావేశంలో కూడా ఈ 15 కుటుంబాల వారితో ఎవ్వరూ మాట్లాడకూడదని నిర్ణయించారని బాధిత కుటుంబాల వారు దస్తురాబాద్‌ తహసీల్దార్‌కు, సీఐ, ఎస్సైలకి ఫిర్యాదు చేశారు. శనివారం తహసీల్దార్‌ విశ్వంబర్‌, ఎస్సై జి.అశోక్‌లు గ్రామానికి వెళ్లి విచారణ చేపట్టారు. ఇరు వర్గాలవారిని పిలిచి సముదాయించే ప్రయత్నం చేశారు. అయినా ఫలితం లేకపోవడంతో కొందరిని ఎస్సై దస్తురాబాద్‌ స్టేషన్‌కు పిలిపించుకుని కౌన్సిలింగు చేస్తున్నారు. అయితే కులసంఘం సూచించిన వ్యక్తి సర్పంచిగా ఎన్నికల్లో గెలుపొందినప్పటికీ కుల సంఘనాయకులు ఇలా వ్యవహరిస్తుండడం చర్చనీయాంశమైంది.
otlu veyaledani veli..? - fifteen families excluded from village - EENADU
dasturabadce(kadem), neusetude : panchaayatii ennikallo kulasangham suuchinchina sarpanchi abhyardhiki graamamlooni 15 kutumbala vaaru sahakarinchaledani kulabahishkarana chesina ghatana adilabade jilla dasturabadce mandalam godisiryalo chotuchesukundi. oka kulaniki chendina abhyarthi sarpanchigaa poty cheyagaa aa kulaniki chendina sangham naayakulu samavesamai sangham suuchinchina abhyardhike otluveyaalani teermaaninchaaru. ayithe kondaru itarulaku maddatugaa ennikallo panichesaarani kula sangham peddalu oorlooni 15 kutumbaalanu velivesaaru. chitty paata nirvahana samayamlo kuudaa ee kutumbala vaariki chendina sommunu vaariki pampinchi ika mee daari meede antuu vyavaharinchaarani telisindi. kulasangham samavesamlo kuudaa ee 15 kutumbala vaaritho evvaruu matladakudadani nirnayinchaarani baadhita kutumbala vaaru dasturabadce tahaseeldaarke, ci, essailaki firyaadu chesaru. sanivaaram tahasilderam vishwambarke, essai ji.ashokelu graamaaniki velli vichaarana chepattaru. iru vargaalavaarini pilichi samudaayinche prayatnam chesaru. aina phalitam lekapovadamto kondarini essai dasturabadce stationku pilipinchukuni kounsilingu chestunnaru. ayithe kulasangham suuchinchina vyakti sarpanchigaa ennikallo gelupondinappatiki kula sanghanaayakulu ilaa vyavaharistundadam charchaneeyaamsamaindi.